techiaith/cofnodycynulliad_en-cy huggingface dataset:
English: This is largely a question for the Cabinet Secretary who leads on the city deals in the south, which is Mark Drakeford, the finance Secretary. But working to ensure that each of the projects delivers on the aims that they were meant to deliver on, that they do create jobs that we aspire to see created in those regions, and particularly within the Swansea bay area, it's absolutely essential that each of the projects is deliverable and that they deliver to the aspirations that the communities that are represented by the local authorities hope to see delivered. Now, in terms of the chief regional officers, I should have added as well that these roles could evolve in the future. This is the first time that we've had a structure where we have individuals that can become single points of contact for local government, for businesses and for stakeholder organisations. And, over time, I see the chief regional officers becoming increasingly important in terms of being able to ensure that each of the regions works in a collective way and also in a complementary way, so that we can avoid unnecessary and damaging competition within the regions in Wales.
Welsh: Mae hwn yn gwestiwn, i raddau helaeth, i Ysgrifennydd y Cabinet sy'n arwain ar y bargeinion dinesig yn y de, sef Mark Drakeford, yr Ysgrifennydd cyllid. Ond mae gweithio i sicrhau bod pob un o'r prosiectau'n cyflawni'r nodau roeddent i fod i'w cyflawni, eu bod yn creu'r swyddi yr hoffem eu gweld yn cael eu creu yn y rhanbarthau hynny, ac yn arbennig yn ardal bae Abertawe, mae'n gwbl hanfodol y gellir cyflawni pob un o'r prosiectau a'u bod yn cyflawni'r dyheadau y mae'r cymunedau a gynrychiolir gan yr awdurdodau lleol yn gobeithio eu gweld yn cael eu cyflawni. Nawr, o ran y prif swyddogion rhanbarthol, dylwn fod wedi ychwanegu hefyd y gallai'r rolau hyn esblygu yn y dyfodol. Dyma'r tro cyntaf inni gael strwythur lle mae gennym unigolion a all ddod yn bwyntiau cyswllt unigol ar gyfer llywodraeth leol, ar gyfer busnesau ac ar gyfer sefydliadau rhanddeiliaid. A dros amser, credaf y bydd y prif swyddogion rhanbarthol yn dod yn fwyfwy pwysig o ran eu gallu i sicrhau bod pob un o'r rhanbarthau'n gweithio mewn ffordd gyfunol ac mewn ffordd sy'n ategu gwaith ei gilydd, fel y gallwn osgoi cystadlu diangen a niweidiol rhwng y rhanbarthau yng Nghymru.
English: Thank you, and thank you for the elaboration as well, because I was hoping you'd say 'avoiding duplication of effort' in that as well. And thank you for taking the question. I appreciate that some of this is the finance Cabinet Secretary's responsibility, but, as an economy Secretary, I would hope that you would be at least playing a part in defining those KPIs. The deals, of course, have had a lot of media focus and attention over the last year or so. That means that businesses have been contacting me to ask how they can get involved, and I've already raised the example of Associated British Ports with you, who could, in my view, be obvious players in your ports strategy. With the logistical expertise and experience that they have, I think they could be significant players in the city deal as well. In September last year, the First Minister said that he would ask the shadow board what they are doing to engage with ABP, but ABP have still not heard anything from the shadow board. So, I'm wondering if you could check and report back whether the First Minister did write, and what response he had to that particular overture, but, more generally, how the board respond to any request you may make of them now about how the city deal projects might be tweaked in order to fit better with subsequently produced Welsh Government strategies - the economy and the port strategies being the obvious ones, but those that have come after the city deal, rather than before.
Welsh: Diolch, a diolch am ymhelaethu hefyd, gan fy mod wedi gobeithio y byddech yn dweud 'osgoi dyblygu ymdrech'. A diolch am ateb y cwestiwn. Rwy'n derbyn bod rhywfaint o hyn yn gyfrifoldeb ar Ysgrifennydd y Cabinet dros gyllid, ond fel Ysgrifennydd yr economi, buaswn yn gobeithio y byddech o leiaf yn chwarae rhan yn y gwaith o ddiffinio'r dangosyddion perfformiad allweddol hynny. Mae'r bargeinion, wrth gwrs, wedi cael llawer o sylw yn y wasg dros y flwyddyn ddiwethaf. Golyga hynny fod busnesau wedi bod yn cysylltu â mi i ofyn sut y gallant gymryd rhan, ac rwyf eisoes wedi crybwyll enghraifft yr Associated British Ports, a allai, yn fy marn i, chwarae rhan amlwg yn eich strategaeth ar gyfer porthladdoedd. Gyda'u harbenigedd logistaidd a'u profiad, credaf y gallent chwarae rhan allweddol yn y fargen ddinesig hefyd. Ym mis Medi y llynedd, dywedodd y Prif Weinidog y byddai'n gofyn i'r bwrdd cysgodol beth y maent yn ei wneud i ymgysylltu ag ABP, ond nid yw ABP wedi clywed unrhyw beth gan y bwrdd cysgodol o hyd. Felly, tybed a allech wirio a rhoi gwybod inni a yw'r Prif Weinidog wedi ysgrifennu, a pha ymateb a gafodd i'r ymholiad penodol hwnnw, ond yn fwy cyffredinol, sut y mae'r bwrdd yn ymateb i unrhyw gais a wnewch iddynt yn awr ynglŷn â sut y gellid diwygio prosiectau'r bargeinion dinesig er mwyn iddynt gyd-fynd yn well â strategaethau a gynhyrchwyd wedi hynny gan Lywodraeth Cymru - strategaethau'r economi a'r porthladdoedd yw'r rhai amlwg, ond y rheini a ddaeth ar ôl y fargen ddinesig, yn hytrach na chyn hynny.
English: Yes, indeed. And, again, that will be a role for the chief regional officers. We've been quite consistent in our call on the shadow board to work in social partnership, as we do in Welsh Government, with businesses, with business representatives, and with trade union partners and with the third sector. I think it's absolutely essential that, with projects of this magnitude, there is full buy-in from the business community and from other stakeholders, as I say, from the trade union movement and the third sector. I will ensure that an answer is delivered concerning the potential input of ABP. As you rightly say, ABP are a major employer and a significant business that could have a very important role in the development of the city deal and the projects that are contained within it.
Welsh: Gallaf, yn sicr. Ac unwaith eto, bydd hynny'n swyddogaeth ar gyfer y prif swyddogion rhanbarthol. Rydym wedi bod yn eithaf cyson yn ein galwad ar y bwrdd cysgodol i weithio mewn partneriaeth gymdeithasol, fel y gwnawn yn Llywodraeth Cymru, gyda busnesau, gyda chynrychiolwyr busnes, gyda phartneriaid undebau llafur a chyda'r trydydd sector. Credaf ei bod yn gwbl hanfodol, gyda phrosiectau o'r maint hwn, cael ymrwymiad llwyr y gymuned fusnes a rhanddeiliaid eraill, fel rwy'n dweud, gan y mudiad undebau llafur a'r trydydd sector. Byddaf yn sicrhau bod ateb yn cael ei ddarparu mewn perthynas â chyfraniad posibl ABP. Fel rydych yn iawn i ddweud, mae ABP yn gyflogwr pwysig ac yn fusnes sylweddol a allai chwarae rhan bwysig iawn yn natblygiad y fargen ddinesig a'r prosiectau sy'n rhan ohoni.
English: Thank you very much. As the responsible Minister, my first response is that place names, as every other use of national and community languages, are a key part of creating a sense of place for citizens and visitors to Wales, as in any other country, and Visit Wales encourages tourism businesses to retain and use Welsh names for their businesses.
Welsh: Diolch yn fawr. Fel y Gweinidog cyfrifol, fy ymateb cyntaf i ydy bod enwau lleoedd, fel pob defnydd arall o ieithoedd cenedlaethol a chymunedol, yn rhan allweddol o greu naws am le i ddinasyddion ac ymwelwyr â Chymru, fel ag unrhyw wlad arall, ac mae Croeso Cymru yn annog busnesau twristiaeth i gadw a defnyddio enwau Cymraeg ar gyfer busnesau.
English: Thank you very much for that response. Place names, of course, are a part of our heritage. It's important to celebrate them, but, more importantly, it's important to use them. We all know of examples of names that have been changed. I heard this week about 'Sausage island' on Anglesey. That's Ynyslas. I hope that everyone will vote for one of the best beaches in Wales in the Countryfile BBC competition, but it's not 'Newborough beach' that's the name of the beach on the shortlist, but Llanddwyn, one of our most iconic beaches. And truth be told, the picture that's used by Countryfile is of Penrhos beach, which is the other side of Llanddwyn island. There's a list of them: Porth Trecastell, Porth Swtan, Porth Llechog - not Cable Bay, Church Bay and Bull Bay. I genuinely believe that trying to return to the use of those indigenous names can be something that adds value to our tourism offer for people who come here to Wales. I would have liked the legislation to safeguard place names rather than just having registers. But considering the warm words that we heard from you, as Minister, what steps can the Government take? What steps are you willing to take to try to persuade us to go back to using these historic, indigenous names?
Welsh: Diolch am yr ymateb yna. Mae enwau llefydd, wrth gwrs, yn rhan o'n treftadaeth ni. Mae'n bwysig eu dathlu nhw, ond, yn bennaf oll, mae'n bwysig eu defnyddio nhw. Rydym ni i gyd yn gwybod am enghreifftiau o enwau sydd yn, neu wedi, cael eu newid. Roeddwn i'n clywed, yr wythnos yma, am 'Sausage island' yn Ynys Môn - Ynyslas ydy honno. Rydw i'n gobeithio y bydd pawb yn pleidleisio dros un o draethau gorau Cymru yng nghystadleuaeth Countryfile y BBC, ond nid 'Newborough beach' ydy enw'r traeth sydd ar y rhestr fer, ond Llanddwyn - un o'n traethau mwyaf eiconig ni. Ac, a dweud y gwir, mae'r llun sy'n cael ei ddefnyddio gan Countryfile o draeth Penrhos, sydd yr ochr arall i Ynys Llanddwyn. Mae yna restrau ohonyn nhw: Porth Trecastell, Porth Swtan, Porth Llechog. Dyna ydyn nhw; nid Cable Bay, Church Bay a Bull Bay. Rydw i'n wirioneddol yn credu bod trio mynd yn ôl at ddefnyddio'r enwau cynhenid yma yn gallu bod yn rhywbeth a allai fod yn rhoi rhagor o werth i'n hatyniad twristaidd ni i bobl sy'n dod yma i Gymru. Mi fyddwn i wedi licio i'r ddeddfwriaeth warchod enwau lleoedd, yn hytrach na dim ond cofrestru, ond o ystyried y geiriau cynnes a glywsom ni gennych chi fel Gweinidog, pa gamau y gall y Llywodraeth - pa gamau yr ydych chi'n fodlon eu cymryd i drio'n perswadio ni i fynd yn ôl i ddefnyddio yr enwau hanesyddol, hynafol, cynhenid yma?
English: I do have some difficulty with the word 'indigenous', or otherwise I would have to speak Brythonic in this place. But to be serious, the heritage of place names is key, and the statutory list is part of the Government strategy for that. It was published in May 2017, and it is kept by the commission on ancient monuments, which is a very important commission in my view, and will continue to be so. The register is free online. There are over 350,000 individual names to be seen on that schedule. There is a full-time curator maintaining that list, and it continues to grow consistently. The way of strengthening appreciation of historic names is that people should be able to see them - that they are visual as part of their daily lives. I'm not in favour of doing away with names in languages such as English used in Wales side by side with the Welsh names, because I don't believe that that would be appropriate or consistent with the bilingualism legislation that we have. However, I am most confident that the public bodies - the national parks, Natural Resources Wales and so on - will continue to pay attention to the statutory guidelines on the use of the records of the historic environment, and particularly these records of place names.
Welsh: Mae gen i dipyn bach o anhawster gyda'r gair 'cynhenid', neu mi fuaswn i'n gorfod siarad Brythoneg yn y lle hwn, ac mi fuaswn i'n cael peth anhawster efo hynny. Ond o ddifrif, mae cydnabod yr etifeddiaeth o enwau lleoedd yn allweddol. Mae rhestr statudol yn rhan o strategaeth y Llywodraeth ar gyfer hynny. Mae wedi ei chyhoeddi ers mis Mai 2017. Mae hi'n cael ei chynnal gan Gomisiwn Brenhinol Henebion Cymru, sydd yn sefydliad pwysig iawn, yn fy marn i, ac yn mynd i barhau i fod felly. Mae'r gofrestr am ddim ar-lein. Mae yna dros 350,000 o enwau unigol i'w gweld ar y rhestr. Mae yna guradur amser llawn yn ei chynnal hi, ac mae'n parhau i dyfu yn gyson. Ac rydym ni o'r farn mai'r ffordd o gryfhau gwerthfawrogiad at enwau hanesyddol ydy bod pobl yn eu gweld nhw fel rhan o'u bywyd beunyddiol. Nid wyf yn bleidiol i ddileu enwau mewn ieithoedd megis Saesneg yng Nghymru sydd yn cael eu defnyddio ochr yn ochr â'r enwau Cymraeg, oherwydd nid wyf yn meddwl y byddai hynny yn briodol nac yn gyson â'r ddeddfwriaeth ddwyieithrwydd sydd gyda ni. Ond rydw i yn ffyddiog iawn y bydd y cyrff cyhoeddus - y parciau cenedlaethol, Cyfoeth Naturiol Cymru, ac yn y blaen - yn parhau i dalu sylw i'r canllawiau statudol ar ddefnyddio cofnodion yr amgylchedd hanesyddol, ac ar ddefnyddio, yn arbennig, y cofnodion yma o enwau lleoedd.
English: Minister, if I could take a slightly different angle to Rhun ap Iorwerth, key to promoting places in Wales once tourists and visitors get here is, of course, through signage. I remember raising with Carl Sargeant, when he was the Minister for transport, the issue of the rather outdated and, in some cases, tatty brown signage, which is found around Wales advertising our places of interest. He said back some years ago that he would look into reviewing the way that that signage is presented and possibly making it more inspiring, more linked with the internet. So, I wonder if you could tell us how you and the current Cabinet Secretary, who's now spurred into action - this covers both of your areas, of course - are working together to make sure that we do undertake a full review of that brown signage in Wales so that places like, in my constituency, Raglan castle, which by the time you see the sign you've passed it, are properly marketed both internally and externally so that we get the best out of all the places that Wales has to offer.
Welsh: Weinidog, os caf fynd ar drywydd ychydig yn wahanol i Rhun ap Iorwerth, un ffordd allweddol o hyrwyddo lleoedd yng Nghymru pan fydd twristiaid ac ymwelwyr wedi cyrraedd yma, wrth gwrs, yw drwy arwyddion. Rwy'n cofio sôn wrth Carl Seargant, pan oedd yn Weinidog trafnidiaeth, am yr arwyddion brown, hen ffasiwn braidd, a blêr mewn rhai achosion, a geir o amgylch Cymru yn hysbysebu ein mannau o ddiddordeb. Dywedodd rai blynyddoedd yn ôl y byddai'n edrych ar adolygu'r ffordd y caiff yr arwyddion eu cyflwyno ac o bosibl, eu gwneud yn fwy ysbrydoledig, gyda mwy o gysylltiad â'r rhyngrwyd. Felly, tybed a allech ddweud wrthym sut rydych chi a'r Ysgrifennydd Cabinet cyfredol, sydd bellach wedi ei sbarduno i weithredu - mae'r mater hwn yn ymwneud â meysydd y ddau ohonoch wrth gwrs - yn gweithio gyda'ch gilydd i wneud yn siŵr ein bod yn cynnal adolygiad llawn o'r arwyddion brown yng Nghymru fel bod lleoedd fel castell Rhaglan yn fy etholaeth, y byddwch wedi pasio'r arwydd erbyn i chi ei weld, yn cael eu marchnata'n briodol yn fewnol ac yn allanol fel y gallwn gael y gorau o'r holl leoedd sydd gan Gymru i'w cynnig.
English: Thank you for that. Signage, above all, has to be clear, has to be intelligible, and has to not cause the person observing the signage, especially if that person is driving, to be interrupted in the proper work that that person has to do. But we now have a new way of describing how visitors travel through Wales, and this is called the Welsh way. This is not the Welsh way of life; this is something else - llwybr Cymru - one across the north, one all the way down from Aberdaron to Tyddewi, and then another one, of course, the A470, as that classic route is known. Now, along that route it is possible to follow a whole series of destinations, and what we are trying to do is create the idea of a modern pilgrimage, or even perhaps a post-modern pilgrimage, where people are going to look at things that are meaningful to them when they've worked out where they are along those routes. So, signage, yes, but more important than the immediate signage is the information available on the internet, the information available on tourism brochures, and the idea that Wales, as a whole, is a destination and a place, as I said, of pilgrimage.
Welsh: Diolch i chi am hynny. Rhaid i arwyddion, yn anad dim, fod yn glir, yn ddealladwy, ac mae'n bwysig nad ydynt yn peri i'r person sy'n edrych ar yr arwyddion, yn enwedig os yw'r person hwnnw'n gyrru, golli'r gallu i ganolbwyntio ar y gwaith y mae'n rhaid i'r person hwnnw ei wneud. Ond bellach mae gennym ffordd newydd o ddisgrifio sut y mae ymwelwyr yn teithio drwy Gymru, a'r ffordd Gymreig yw honno. Nid y ffordd Gymreig o fyw; mae hwn yn rhywbeth arall - llwybr Cymru - un ar draws y gogledd, un yr holl ffordd i lawr o Aberdaron i Dyddewi, ac un arall wedyn, wrth gwrs, yr A470, fel y gelwir y llwybr adnabyddus hwnnw. Nawr, mae'n bosibl dilyn cyfres gyfan o gyrchfannau ar hyd y llwybr hwnnw, a'r hyn rydym yn ceisio'i wneud yw creu'r syniad o bererindod fodern, neu efallai pererindod ôl-fodern hyd yn oed, lle mae pobl yn mynd i edrych ar bethau sy'n ystyrlon iddynt pan fyddant wedi canfod lle maent ar hyd y llwybrau hynny. Felly, arwyddion, ie, ond yn bwysicach na'r arwyddion uniongyrchol yw'r wybodaeth sydd ar gael ar y rhyngrwyd, y wybodaeth sydd ar gael mewn llyfrynnau twristiaeth, a'r syniad fod Cymru gyfan yn gyrchfan ac yn fan pererindod, fel y dywedais.
English: Entrepreneurship is the fuel of a vibrant economy, and 'Prosperity for All' and the economic action plan outline our actions and interventions to support a greater degree of entrepreneurship in Mid and West Wales and across the whole of the country.
Welsh: Entrepreneuriaeth yw tanwydd economi ffyniannus, ac mae 'Ffyniant i Bawb' a'r cynllun gweithredu economaidd yn amlinellu ein camau gweithredu a'n hymyriadau er mwyn cefnogi mwy o entrepreneuriaeth yng Nghanolbarth a Gorllewin Cymru ac ar draws y wlad gyfan.
English: Thank you, Cabinet Secretary, for your answer. In November last year, the Welsh Government did announce a £4 million investment to establish four new business hubs. I understand that that will be part-funded by the European regional development fund. Two of the new hubs will be in my constituency: one in north-west Wales and the other in mid Wales. Of course, it's a very welcome investment, because it's expected to create jobs with above-average salaries for those areas and provide space and help for budding entrepreneurs. Cabinet Secretary, when can we expect the business hubs in north and west Wales, and mid Wales, to be established?
Welsh: Diolch i chi am eich ateb, Ysgrifennydd y Cabinet. Ym mis Tachwedd y llynedd, cyhoeddodd Llywodraeth Cymru fuddsoddiad o £4 miliwn i sefydlu pedair canolfan fusnes newydd. Deallaf y bydd hwnnw'n cael ei ariannu'n rhannol gan gronfa datblygu rhanbarthol Ewrop. Bydd dwy o'r canolfannau newydd yn fy etholaeth i: un yng ngogledd-orllewin Cymru a'r llall yng nghanolbarth Cymru. Wrth gwrs, mae'n fuddsoddiad i'w groesawu'n fawr, oherwydd disgwylir y bydd yn creu swyddi â chyflogau uwch na'r cyfartaledd ar gyfer yr ardaloedd hynny ac yn darparu gofod a chymorth i entrepreneuriaid newydd. Ysgrifennydd y Cabinet, pryd y gallwn ddisgwyl i'r canolfannau busnes yng ngogledd a gorllewin Cymru, a chanolbarth Cymru, gael eu sefydlu?
English: Can I thank the Member for her question and for the keen interest that she has shown in entrepreneurship in her region? The Member will be aware that we've already allocated £1 million for an innovation business hub in Wrexham, which will help to support the development of 100 new businesses and 260 jobs over a two-year period. I'm pleased that we've also been able to announce, subsequent to that, £4 million for other innovation and business hubs across north-west Wales, mid Wales, south-west Wales, the Valleys and the south-east Valleys as well. In total, if those figures could be replicated across each of the hubs, we'd be looking at the establishment of something in the region of 500 new businesses over the course of two years and more than 1,200 new jobs. It would only take one or two of those businesses to become a Google or an Apple for that investment to be paid back tenfold or more. It's an exciting development, and I expect to be able to announce the winning tenders for the additional four hubs before the summer recess. And, of course, dependent on the tender process, I envisage that they'll be able to be operational by the end of this calendar year.
Welsh: A gaf fi ddiolch i'r Aelod am ei chwestiwn ac am y diddordeb y mae wedi'i ddangos mewn entrepreneuriaeth yn ei rhanbarth? Bydd yr Aelod yn ymwybodol ein bod eisoes wedi dyrannu £1 filiwn ar gyfer canolfan arloesi busnes yn Wrecsam, a fydd yn helpu i gefnogi datblygiad 100 o fusnesau newydd a 260 o swyddi dros gyfnod o ddwy flynedd. Rwy'n falch ein bod hefyd wedi gallu cyhoeddi, yn dilyn hynny, £4 miliwn ar gyfer canolfannau arloesi a busnes ar draws gogledd-orllewin Cymru, canolbarth Cymru, de-orllewin Cymru, y Cymoedd a Chymoedd y de-ddwyrain yn ogystal. Pe gellid ailadrodd y ffigurau hynny ar draws pob un o'r canolfannau, buasem yn edrych ar sefydlu cyfanswm o tua 500 o fusnesau newydd a mwy na 1,200 o swyddi newydd dros gyfnod o ddwy flynedd. Ni fyddai ond angen i un neu ddau o'r busnesau hynny ddatblygu i fod yn Google neu'n Apple i ddengwaith y buddsoddiad hwnnw, neu fwy, gael ei dalu'n ôl. Mae'n ddatblygiad cyffrous, ac rwy'n disgwyl y byddaf yn gallu cyhoeddi'r tendrau buddugol ar gyfer y pedair canolfan ychwanegol cyn toriad yr haf. Ac wrth gwrs, yn ddibynnol ar y broses dendro, rwy'n rhagweld y byddant yn gallu bod yn weithredol erbyn diwedd y flwyddyn galendr hon.
English: Cabinet Secretary, one way to promote entrepreneurship more widely across Wales is to ensure that enterprise skills are taught as part of the curriculum here in Wales, to encourage children and young people to look at ways in which they can develop and manage their own projects. Therefore, can you tell us what steps the Welsh Government is taking to develop youth entrepreneurship across all parts of Wales, and can you also tell us what discussions you've had with your colleague the Cabinet Secretary for Education on this particular issue?
Welsh: Ysgrifennydd y Cabinet, un ffordd o hyrwyddo entrepreneuriaeth yn fwy eang ledled Cymru yw drwy sicrhau bod sgiliau menter yn cael eu haddysgu fel rhan o'r cwricwlwm yma yng Nghymru, er mwyn annog plant a phobl ifanc i edrych ar ffyrdd y gallant ddatblygu a rheoli eu prosiectau eu hunain. Felly, a allwch chi ddweud wrthym pa gamau y mae Llywodraeth Cymru yn eu cymryd i ddatblygu entrepreneuriaeth ymhlith pobl ifanc ar draws pob rhan o Gymru, ac a allwch ddweud wrthym hefyd pa drafodaethau a gawsoch gyda'ch cyd-Aelod, Ysgrifennydd y Cabinet dros Addysg ar y mater penodol hwn?
English: Well, it's been a particular issue that we've examined very closely over the course of many years, with the current education Secretary and also with her predecessor. Changes to the curriculum will be crucial in driving up an entrepreneurial spirit at an earlier age, but we're already investing heavily in the Big Ideas Wales service that's rolled out across schools in Wales. That encompasses interventions such as Enterprise Troopers and also role models. As a consequence of our investment and the concerted effort in driving up entrepreneurialism amongst younger people, we now see the greatest number of young people wanting to start up their own businesses than we've ever seen before. I think that's down to young people in Wales wanting to apply their creativity and their innovation in the modern age.
Welsh: Wel, mae wedi bod yn fater penodol rydym wedi'i archwilio'n agos iawn dros y blynyddoedd, gyda'r Ysgrifennydd addysg cyfredol a'i rhagflaenydd hefyd. Bydd newidiadau i'r cwricwlwm yn hanfodol i sbarduno ysbryd entrepreneuraidd ar oedran iau, ond rydym eisoes yn buddsoddi'n helaeth yng ngwasanaeth Syniadau Mawr Cymru sydd wedi cael ei gyflwyno mewn ysgolion ledled Nghymru. Mae hynny'n cwmpasu ymyriadau fel Y Criw Mentrus a modelau rôl hefyd. O ganlyniad i'n buddsoddiad a'r ymdrech ar y cyd i wella entrepreneuriaeth ymysg pobl iau, rydym yn awr yn gweld mwy o bobl ifanc sydd eisiau cychwyn eu busnesau eu hunain nag a welwyd erioed o'r blaen. Credaf mai'r rheswm am hynny yw bod pobl ifanc yng Nghymru eisiau defnyddio'u creadigrwydd a'u harloesedd yn yr oes fodern.